| Medaljeoversikt |
| --- |
| Konkurrerte for Frankrikes flagg Frankrike |
| Alpine grener |
|  Paralympiske leker |
| Gull | Sotsji 2014 | Utfor |
| Gull | Sotsji 2014 | Storslalåm |
| Gull | Sotsji 2014 | Superkombinasjon |
| Gull | Sotsji 2014 | Super-G |
| Para-VM |
| Gull | La Molina 2013 | Super-G |
| Gull | La Molina 2013 | Storslalåm |
| Gull | La Molina 2013 | Utfor |
| Gull | La Molina 2013 | Slalåm |
| Gull | Sestriere 2011 | Storslalåm |
| Gull | Sestriere 2011 | Lag |
| Sølv | Sestriere 2011 | Utfor |
| Sølv | Sestriere 2011 | Super-G |

**Marie Bochet** (født 9. februar 1994 i Chambéry) er en fransk alpinist, som har vunnet flere paralympiske gullmedaljer og VM-gull.

Bochet er født uten venstre arm, og konkurrerer i klassen LW6/8-2. Hun begynte med skisport da hun var 5 år gammel, og ble «oppdaget» av det franske handicapidrettsforbundet da hun var 11 år gammel, som en potensiell eliteutøver. Hun debuterte internasjonalt i 2008.

Idrettskarriere
---------------

Hun deltok i sitt første Paralympics ved Paralympiske vinterleker 2010 i Vancouver, kun 16 år gammel. Hun fikk to 4.-plasser som beste resultat; i slalåm og superkombinasjonen. I tillegg kom hun på 7.-plass i storslalåm, og 8.-plass i utfor og super-G.

Ved VM i alpint for funksjonshemmede 2011 vant hun storslalåm, og kom på 2.-plass i både utfor og super-G, bak hhv. Andrea Rothfuss og Solène Jambaqué. Frankrike vant også lagkonkurransen, der hun deltok sammen med Vincent Gauthier-Manuel, Nicolas Berejny, Cyril More og Yohann Taberlet. Hun vant også verdenscupen sammenlagt for sesongen 2010/11.

I verdenscupen 2011/12 vant hun slalåm sammenlagt, og hun kom på 2.-plass i storslalåm, bak Andrea Rothfuss. Hun kom også på 2.-plass i super-G, men vant superkombinasjonen. Hun deltok også i europacupen 2011/12, der hun kom på 2.-plass i superkombinasjonen. I tillegg kom hun på 4.-plass i slalåm, 6.-plass i storslalåm, 4.-plass i super-G og 7.-plass i utfor.

Ved VM i alpint for funksjonshemmede 2013 vant hun alle øvelsene hun deltok i. Hun vant utfor, slalåm, storslalåm, super-G og superkombinasjonen. I verdenscupen 2012/13 vant hun utfor, delt med Andrea Rothfuss, og hun kom på 2.-plass i slalåm og storslalåm. Hun vant både utfor, super-G og superkombinasjonen ved europacupen 2012/13, og hun kom på 2.-plass i slalåm og storslalåm, igjen bak Andrea Rothfuss.

Hun deltok ved Paralympiske vinterleker 2014 i Sotsji i Russland, der hun vant både utfor, storslalåm, superkombinasjonen og super-G. Hun var Frankrikes flaggbærer ved avslutningsseremonien.

Verdenscupen i alpint 2013/14 endte med seier i slalåm og storslalåm, 2.-plass i utfor bak russiske Inga Medvedeva, og 3.-plass i super-G. I superkombinasjonen kom hun på 4.-plass. I europacupen 2013/14 vant hun superkombinasjonen, men endte på 4.-plass i slalåm og delt 8.-plass i storslalåm.

Etter de paralympiske vinterlekene i 2018, der hun vant fire gullmedaljer, ble Bochet forfremmet til offiser av Æreslegionen.

Utmerkelser
-----------

* 2014 - Laureus World Sportsperson of the Year with a Disability

Referanser
----------

1. ↑   GeneaStar, GeneaStar person-ID bochetmarie[Hentet fra Wikidata]
2. ↑  IPC - *IPC Alpine Skiing Points Winter Season 2011/12 World Cup Individual Rankings*, besøkt 1. juli 2014.
3. ↑  IPC - *IPC Alpine Skiing Points Winter Season 2011/12 Europa Cup Individual Rankings*, besøkt 1. juli 2014.
4. ↑  IPC - *IPC Alpine Skiing Points Winter Season 2012/13 World Cup Individual Rankings*, besøkt 1. juli 2014.
5. ↑  IPC - *IPC Alpine Skiing Points Winter Season 2012/13 Europa Cup Individual Rankings*, besøkt 1. juli 2014.
6. ↑  - *IPC Alpine Skiing Points Winter Season 2013/14 World Cup Individual Rankings*, besøkt 1. juli 2014.
7. ↑  IPC - *IPC Alpine Skiing Points Winter Season 2013/14 Europa Cup Individual Rankings*, besøkt 1. juli 2014.
8. ↑  «Décret du 10 avril 2018 portant promotion et nomination». *Journal officiel de la République française* (0084). 11. april 2018. Besøkt 2. desember 2018.
9. ↑  «Martin Fourcade et Marie Bochet officiers de la Légion d'honneur». *L'Équipe* **(fransk)**. 13. april 2018. Besøkt 2. desember 2018.

Eksterne lenker
---------------

* Offisielt nettsted Rediger på Wikidata

* (en) Marie Bochet – kategori av bilder, video eller lyd på Commons Rediger på Wikidata
* (en) Marie Bochet – IPC.infostradasports.com Rediger på Wikidata

* (en) Marie Bochet – Paralympic.org Rediger på Wikidata
* Profil hos Paralympics 2014 i Sotsji Arkivert 5. juli 2014 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |